Ir-Regolament tal-Kummissjoni (KE) Nru 639/1999
tal-25 ta’ Marzu 1999
dwar l-awtorizzazzjoni ta’ addittivi ġodda fl-għalf tal-bhejjem
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-għalf tal-bhejjem [1], kif l-aħħar emendata bid-Deċiżjoni tal-Kummissjoni (KE) Nru 45/1999 [2], u partikolarment l-Artikoli 9j u 3 tiegħu,
Billi id-Direttiva tal-Kunsill 70/524/KEE tipprovdi li addittivi ġodda jew l-użu ta’ addittivi jistgħu jiġu awtorizzati meħud kont tal-avvanz fit-tagħlim xjentifiku u teknoloġiku.
Billi addittiv ġdid li jappartjeni għal grupp "Traċċi ta’ elementi", u aktar speċifikament għall-element "Ramm-Cu" kien ittestjat b’suċċess f’uħud mill-Istati Membri; billi l-addittiv il-ġdid għandu jkun proviżorjament awtorizzat;
Billi l-awtorizzazzjoni proviżorja ta’ addittivi ġodda jew l-użu ta’ addittivi tista’ tingħata jekk, fil-livell permissibbli fl-għalf tal-bhejjem, jekk ma jaffetwawx ħażin is-saħħet il-bniedem jew tal-bhejjem jew ta’ l-ambjent, l-anqas ma jagħmlu ħsara lill-konsumatur bl-alterazzjoni tal-karatteristiċi tal-bhejjem, jekk il-preżenza tiegħu fil-għalf ta’ l-annimali tista’ tkun ikkontrollata, u huwa raġjonevoli li tassumi, minħabba r-riżultati disponibbli, li għandu effett favorevoli fuq il-karatteristiċi ta’ dak l-għalf ta’ l-annimali jew fuq it-trobbija ta’ bhejjem meta inkorporat f’dak l-għalf għal bhejjem;
Billi l-miżuri kif ipprovduti f’dan ir-Regolament huma bi qbil ma’ l-opinjoni tal-Kumitat Permanenti dwar l-għalf tal-bhejjem,
ADOTTAT DAN IR-REGOLAMENT:
Artikolu 1
Is-sustanza "sulfat tar-ramm-lysine", li jappartieni għal grupp ta’ "traċċi ta’ elementi", element E4 "Ramm-Cu", jista’ jkun awtorizzat bi qbil mad-Direttiva 70/524/KEE bħala addittiv fil-għalf tal-bhejjem permezz tal-kondizzjonijiet preskritti fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ April 1999.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul f’Brussel, fil-25 ta’ Marzu 1999.